24. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Φ.7/64 της 20 Φεβρ./10 Μαρτ.  1981 (ΦΕΚ Β΄ 134) Περί υπαγωγής εις τον Κλάδον Ασθενείας του ΤΕΒΕ των εξ επαρχιών εν ενεργεία Εκτελωνιστών και των μελών οικογενείας αυτών. Έχοντας υπόψη: α)Την διάταξιν της παρ. 3 του άρθρ. 7 του Ν.Δ. 88/1973. β)Την υπ’ αριθ. 1029/16.5.80 Κοινήν Απόφασιν του Πρωθυπουργού και του Υπουργού Κονωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών (ΦΕΚ 491/21.5.80 τ.Β΄). γ.Την υπ’ αριθ. 350 απόφασιν του Διοικητικού Συμβουλίου του ΤΕΒΕ ληφθείσαν κατά την 997/29.12.80 συνεδρίασιν αυτού, αποφασίζομεν Άρθρ.1.-Από της ισχύος της παρούσης υπάγονται υποχρεωτικώς εις την ασφάλισιν του Κλάδου Ασθενείας του ΤΕΒΕ οι εξ επαρχιών εν ενεργεία Εκτελωνισταί και τα μέλη της οικογενείας των, πλην της περιοχής Αθηνών και Πειραιώς. Άρθρ.2.-Από της ενάρξεως ισχύος της παρούσης κατατάσσονται οι μεν έχοντες ετήσιον εισόδημα μέχρις 150.000 δραχμών εις την Ε΄ ασφαλιστικήν κατηγορίαν, οι δε έχοντες ετήσιον εισόδημα άνω των 150.000 δραχμών εις την ΣΤ΄ ασφαλιστικήν κατηγορίαν υποχρεούμενοι ταυτοχρόνως ούτοι να καταβάλουν την εκάστοτε προβλεπομένην μηνιαίαν εισφοράν του κλάδου ασθενείας των κατηγοριών τούτων, κατά τα υπό της νομοθεσίας του ΤΕΒΕ οριζόμενα. Σελ. 206,22(α) Τεύχος 1202-Σελ. 80 Άρθρ.3.-Αι διατάξεις αι παρέχουσαι το δικαίωμα υποβολής αιτήσεως δια την υπαγωγήν εις μίαν εκ των προαιρετικών ασφαλιστικών κατηγοριών του ΤΕΒΕ, ισχύουν και δια την ανωτέρω κατηγορίαν εκτελωνιστών. Άρθρ.4.-Οι ανωτέρω εκτελωνισταί δικαιούνται των αυτών παροχών του Κλάδου Ασθενείας και υπό τας αυτάς προϋποθέσεις ως και οι λοιποί ησφαλισμένοι του ΤΕΒΕ. Άρθρ.5.-Μετά την συνταξιοδότησιν των ανωτέρω από το Ταμείον Συντάξεως Εκτελωνιστών θα ασφαλίζωνται δια τον Κλάδον Ασθενείας εις το ΙΚΑ ως και οι λοιποί ησφαλισμένοι τούτου. Άρθρ.6.-Η ισχύς της παρούσης άρχεται από της πρώτης του μεθεπομένου μηνός της δημοσιεύσεώς της εις την Εφημερίδα της Κυβερνήσεως. 